《香山僻在海岛素称乐土再用前韵为友志喜》
明代·饶与龄

纷纷英俊拱神京，乐泮需君若有情。槐市高谈今古事，春风杯酒短长更。

蓿枝漫长栏杆影，琴调何妨车马惊。桃李栽馀多暇昼，氤氲云气席中生。

作者简介：饶与龄（一五四三 — 一五九五），字道延，号宾印。大埔人。相长子。明神宗万历十七年（一五八九）进士。曾试政都察院，以父母归侍二年而父卒，免服谒选，补中书舍人，才两月而病卒。有《新矶题咏》、《松林漫谈》、《谩笔稿》、《宝印诗草》，父子合刻诗文为《椿桂集》。清康熙《潮州府志》卷九上、清乾隆修《潮州府志》卷二九有传。